Sel teemal võtsid sotsiaalmeedias sõna mitmed reformierakondlased. Näiteks endine peaminister Taavi Rõivas.



Marko Mihkelson märkis Facebookis, et riigikogu esimehel Henn Põlluaasal ei jätkunud täna julgust täiskogule tunnistada, et andis ainuisikuliselt eelmisel nädalal korralduse kõrvaldada Euroopa Liidu lipud Riigikogu Valgest saalist.

Riigikogu esimees Henn Põlluaas selgitas hiljem Delfile, et lipud eemaldati, kuna Eesti pole enam Euroopa Liidu nõukogu eesistuja. "Palusin lipud möödunud nädalal asendada Eesti lippudega, kuna tähistasime Eesti riigikogu sajandat sünnipäeva. Pealegi toodi ELi lipud Valgesse saali 2017. aastal, kui Eesti oli ELi nõukogu eesistuja," ütles ta.

"Kuna Eesti pole enam Euroopa Liidu nõukogu eesistuja, palusin asendada lipud Eesti omadega," lisas Põlluaas. Ta ei osanud kosta, miks ELi lipud pärast eesistumist Valgesse saali jäeti.

Eesti liitus Euroopa Liiduga 2004. aasta 1. mail, see tähendab, et kohe täitub Eestil 15 aastat ELis. "Muidugi toome Euroopa Liidu lipud vastavateks tähtpäevadeks ja kõrgete külaliste võõrustamiseks tagasi Valgesse saali," märkis Põlluaas.

Varasemalt olid saalis lipud:

Madis Veltman